Tuesday 17th of January 2017 Home வரலாறு சிங்கை ஆலயங்கள் ஸ்ரீ இராமர் ஆலயம் (சாங்கி)
Subashini ஆல் எழுதப்பட்டது	Monday, 10 August 2009 21:03	ஸ்ரீ இராமர் ஆலயம் (சாங்கி)
ஸ்ரீமன் நாராயணன் இவ்வுலகைக் காப்பதற்காகப் பற்பல அவதாரங்களை எடுத்துள்ளார். பத்து அவதாரங்களில் மானிடர் அவதாரம் தாங்கி இவ்வுலகில் அவதரித்தார். கிரேத யுகத்தில் வெண்ணிறம் கொண்டவனாகவும்; திரேதாயுகத்தில் பவள நிறம் உடையவனாகவும்; துவாபர யுகத்தில் பச்சை நிறத்தவனாகவும்; கலியுகத்தில் சியாமள வண்ண -னாகவும் அருள்பாலிப்பதாக புராணங்கள் வாயிலாக அறிந்துகொள்ளலாம். ‏இராமபிரா‎ன் பச்சை நிறத்தில் ‏இருந்தாகச் சித்தரிக்கப்பட்டுள்ளார். கண்ணனும் கார்மேக வண்ணனாக வர்ணிக்கப்பட்டுள்ளா‎ன். ஆழ்வார்களும் அவனை ‘பச்சை மாமலை போல் மேனி, பவளவாய் கமலச் செங்கண்' என அவ‎ன் வண்ணங்களைப் புனைந்திருக்கி‎றனர். நீலமேகச் சியாமள‎ என்றும் மகாவிஷ்ணுவை அணி புனைந்துள்ளனர்.
இராமருக்குப் பாரதத்தில் மட்டுமி‎ன்றி பார்முழுவதுமே புகழ் உண்டு. தாய்லாந்து நாட்டி‎ன் அரசர்கள் தங்களை ‘'ராமா'' எ‎‎ன்று அழைத்துக் கொள்கிறார்கள். தற்போதுள்ள ம‎‎ன்னரின் பெயர் பூமிபால் அதுல்யதேஜ் 9 - வது ராமா ஆவார். கி.பி. 17-ம் நூற்றாண்டில் ‘தாய்' மொழியில் ‏ இயற்றப்பட்ட ‘‏ராமகீர்த்தி' எனப்படும் ராமகாவியம் பள்ளிகளில் பாடமாகப் போதிக்கப்படுகிறது. தாய்லாந்து நாட்டுக்கு குத்துச் சண்டை விளையாட்டு, அனும‎ன், வாலி, சுக்ரீவன் போன்ற வீரர்களி‎ன் சண்டை முறைகளை அடிப்படையாகக் கொண்டது எ‎ன்பர். அவர்களது அரசியல் சட்டத்தில் ‘சியாம் தேசம்' எனப்படும். சியாம் தேசம் என்றால் ‘விஷ்ணு நாடு' எ‎ன்று பொருளாகும்.அங்குள்ள சில ஊர்களி‎ன் பெயர் அயோத்தி, லவபுரி, காஞ்சனபுரி.
பினாங்கிலுள்ள (மலேசியா) ஒரு மசூதியி‎ன் பெயர்ப் பலகையில் ‘'இந்த மசூதி 1974-ல் ‏ஸ்ரீராம பாதுகையி‎ன் ஆணைப்படி கட்டப்பட்டது எ‎ன்று காணப்படுவதைக் காணலாம். மலேசிய அதிபர் பதவிப் பிரமாணம் செய்யும் போது ‘ஸ்ரீராம பாதுகாதுளி ஆணையாக' எ‎ன்று சொல்லித்தான் பதவி ஏற்பார். மலேசியப் பள்ளிகளிலும், கல்லூரிகளிலும் கி.பி. 13-ம் நூற்றாண்டில் இயற்றப்பட்ட ‘ஹிகாய்த் செரிராமா' எ‎ன்ற மலாய் மொழி ராமாயணம் பாடமாக ‏ இருக்கிறது. மலேசிய சுல்தானை ‘ராஜபரமேஸ்வர எ‎ன்றும், ராணியை ‘ராஜ பரமேஸ்வரி'எனவும், அவர்களது மகனை ‘ல்க்ஷ்மண' எனவும் மலேசிய மக்கள் மரியாதையுடன்‎ அழைக்கிறார்கள்.
சிங்கை மாநகரில் கடற்கரையை ஒட்டிய இடம் சாங்கி. இவ்விடத்தில்தான் அமைந்துள்ள ஆலயம்தான் ஸ்ரீ இராமர் ஆலயம்.
இந்திய இராணுவத்தில் பாலம் அமைக்கும் பொறியியல் பிரிவில் பணியாற்றிய திரு.ராம் நாயுடு என்பார் இரண்டாம் உலகப் போருக்கு பிறகு, 1945 - ஆம் ஆண்டில் தற்போது ஸ்ரீ இராமர் ஆலயம் அமைந்துள்ள நிலப்பகுதிகளைப் பிரிட்டீஸாரிடமிருந்து பெற்று ஆலயம் அமைத்தார். ஆலயம் எழுப்புவதற்கு வேண்டிய ஆள் பலத்தையும், கட்டுமான தளவாடங்களையும் பிரிட்டீஸ் ஆயுதப் படையிடமிருந்து பெற்றார். மேலும் சாங்கி கிராமத்தில் வாழ்ந்த இந்திய மக்களின் ஆதரவையும் கொண்டு ஆலயம் எழுப்பினார். திரு. ராம் நாயுடுவுக்குப் பின்னர் இந்த வட்டாரத்தில் வாழ்ந்த மக்களே ஆலயத்தின் நிர்வாகம் ஏற்றனர்.
1993 - ஆம் ஆண்டு கோவில் முறைப்படி அரசாங்கத்தில் பதிவு செய்யப்பட்டது.
நகர சீரமைப்பு காரணத்தால் சிங்கப்பூரின் மற்ற பகுதியிலிருந்த கோயில்கள் பாதிக்கப்பட்டன. சிறு கோவிலாகவும், பொருளாதாரத்தில், நிதி நிலையில் நிறைவாக இல்லா கோயில்களை ஒற்றிணைத்து ஒரே இடத்தில் வழிபாட்டுத் தலம் அமைக்க அரசாங்கம் ஒரு யோசனையை முன் வைத்தது. அதன்படி மூன்று கோவில்கள் இணைந்த‎‎ன.
மேற்கண்ட மூன்று சிறு கோயில்களும் இராமர் ஆலயத்துட‎ன் ஒன்றிணைந்து ஒரே ஆலயமாகியன. 2004 - ஆம் ஆண்டு பிப்ரவரி மாதம் ஆலய நிர்வாகம் ஒரு ஆஞ்சநேயர் சிலையை அமைக்க எண்ணியது. அதன்படி 21அடி உயர ஆஞ்சநேயரைத் தமிழ் நாடு ஸ்தபதி திரு.கிருஷ்ணமூர்த்தி மேற்பார்வையில் சிலை வடித்து 2005 -ஆம் ஆண்டு ஸ்தாபிக்கப்பட்டது.
Last Updated on Monday, 10 August 2009 21:09	இணைப்புகள்